Diari Oficial de la Generalitat Valenciana


Sumari del DOGV 3915, del 11-01-2001 (2000/10748)

Informació pública de l'aprovació definitiva del projecte de passarel·la peatonal sobre el riu Palància, aigua avall del pont Bru i Vidal.
------------------------------------------------------------------------------------------------------------------------------------------

### Dades del document

Número de DOGV
:   3915

Data del DOGV
:   11-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10156


Organisme emissor
:   Ajuntament de Sagunt

Tipus de document
:   Anunci

Informació pública de l'aprovació definitiva del projecte de passarel·la peatonal sobre el riu Palància, aigua avall del pont Bru i Vidal. [2000/A10670]
  
La Comissió de Govern, en la sessió ordinària del dia 22 de novembre de 2000, va adoptar, entre altres, l'acord següent:
  
«Aprovació definitiva del projecte de passarel·la peatonal sobre el riu Palància, aigua avall del pont Bru i Vidal. Expedient 9/1998.
  
Vist que el projecte de passarel·la al costat del pont Bru i Vidal, obra que inclou el programa de la unitat d'execució número 3 nord del Palància, s'ha sotmés a informació pública, mitjançant la publicació en el Diari Oficial de la Generalitat Valenciana número 3.822, de data 25 d'agost de 2000, i en el diari Levante de data 22 de juliol de 2000; així mateix, se n'ha tramés un avís al domicili fiscal de les persones que consten en el cadastre com a titulars de dret afectats.
  
Vist que durant l'esmentat període d'informació pública no s'hi han presentat al·legacions.
  
Vist que la Confederació Hidrogràfica del Xúquer, com a titular demanial del llit del riu Palància, en un escrit de data 2 de novembre de 2000, ha emés l'autorització corresponent.
  
Atés el que disposa l'article 53 de la Llei Reguladora de l'Activitat Urbanística de la Generalitat Valenciana i l'article 136 i següents del Reglament de Planejament.
  
Atés el que disposa l'apartat C), punt 5, de la Resolució d'Alcaldia de data 2 d'agost de 1999, de delegació d'atribucions en la Comissió de Govern, per la qual delega en la Comissió de Govern l'aprovació dels projectes d'urbanització.
  
En vista del que s'ha dit més amunt, i de conformitat amb la proposta del cap de la Direcció de Secció d'Urbanisme, la Comissió de Govern, per unanimitat, va adoptar l'acord següent:
  
Primer
  
Aprovar definitivament el projecte de passarel·la peatonal sobre el riu Palància, aigua avall del pont Bru i Vidal, obra que inclou el programa d'actuació integrada de la unitat d'execució número 3 nord del Palància.
  
Segon
  
Publicar l'aprovació definitiva del projecte de passarel·la peatonal adés esmentada en el Diari Oficial de la Generalitat Valenciana, de conformitat amb el que disposa l'article 136, apartat 2 del Reglament de Planejament.»
  
Aquest acte, de conformitat amb el que estableix l'article 109 de la Llei 30/1992, de 26 de novembre, posa fi a la via administrativa.
  
Contra aquest acte es podrà interposar, amb caràcter potestatiu, un recurs de reposició o ser impugnat directament davant de la jurisdicció contenciosa administrativa.
  
En el cas que vosté opte per la interposició del recurs de reposició, ho farà davant de l'òrgan municipal que va dictar l'acte i en el termini d'un mes comptador des de l'endemà d'aquell en què s'efectue la publicació d'aquest; caldrà tenir en compte que la interposició impedirà, fins a la seua resolució expressa o desestimació presumpta, la utilització de la via contenciosa administrativa.
  
El recurs ha de ser resolt i notificat en el termini d'un mes; en cas contrari, se l'entendrà desestimat i quedarà expedita la via contenciosa administrativa.
  
En el cas que vosté es decidisca per interposar un recurs contenciós administratiu directament, ho farà de conformitat amb el que disposen els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, davant de la Sala Contenciosa Administrativa corresponent del Tribunal Superior de Justícia de la Comunitat Valenciana, amb seu al Palau de Justícia de la ciutat de València, en el termini de dos mesos comptadors des de l'endemà de la recepció d'aquesta publicació.
  
Tot això sense perjudici que puga exercir qualsevol altra acció o recurs que estime convenient en defensa del seu dret.